প্রথম জাতীয় সংসদ নির্বাচনের তফসিল ঘোষণা হয় ১৯৭৩ সালের ৭ই জানুয়ারি। ৬০ দিন পর ৭ই মার্চ ওই নির্বাচনের ভোটগ্রহণ করা হয়। দ্বিতীয় জাতীয় সংসদ নির্বাচন হয় ১৯৭৯ সালের ১৮ই ফেব্রুয়ারি। ওই নির্বাচনের তফসিল হয়েছিল ১৯৭৮ সালের ২রা ডিসেম্বর। ১৯৮৬ সালের ২রা মার্চ তৃতীয় সংসদ নির্বাচনের তফসিল ঘোষণা হয়। ৪৭দিন পর ৭ই মে নির্বাচনের ভোটগ্রহণ করা হয়। চতুর্থ সংসদ নির্বাচনের ভোটগ্রহণ করা হয় ১৯৮৮ সালের ৩ মার্চ। ৬৯ দিন আগে ১৯৮৭ সালের ২৬শে ডিসেম্বর ভোটের তফসিল ঘোষণা করা হয়েছিল। ১৯৯০ সালের ১৫ই ডিসেম্বর পঞ্চম জাতীয় সংসদের তফসিল ঘোষণা করা করা হয়েছিল। ৭৮দিন পর ১৯৯১ সালের ২৭ ফেব্রুয়ারি ওই নির্বাচনের ভোটগ্রহণ করা হয়। ষষ্ঠ জাতীয় সংসদের তফসিল হয় ১৯৯৫ সালের ৩রা ডিসেম্বর। ৩ বার পুনঃতফসিলের মাধ্যমে ১৯৯৬ সালের ১৫ই ফেব্রুয়ারি ভোটগ্রহণ করা হয়। সপ্তম জাতীয় সংসদের ভোটের তফসিল হয় ১৯৯৬ সালের ২৭শে এপ্রিল। ৪৭ দিন পর ১২ই জুন ওই নির্বাচনের ভোটগ্রহণ করা হয়। ২০০১ সালের ১৯শে আগস্ট অষ্টম জাতীয় সংসদের তফসিল ঘোষণা হয়। ৪২ দিন পর ১লা অক্টোবর ভোটগ্রহণ করা হয়। নবম জাতীয় সংসদের তফসিল হয় ২০০৮ সালের ২রা নভেম্বর। পুনঃতফসিলে পর ২৯শে ডিসেম্বর ওই নির্বাচনের ভোটগ্রহণ করা হয়। দশম জাতীয় সংসদ নির্বাচনের তফসিল হয় ২০১৩ সালের ২৫শে নভেম্বর। ৪২ দিন পর ২০১৪ সালের ৫ই জানুয়ারি ওই নির্বাচনের ভোটগ্রহণ করা হয়।